
ELŐTERJESZTÉS

Gonda Lajosnak, a Martfűi Városfejlesztési és Ingatlankezelői Szolgáltató Önkormányzati Nonprofit KFT ügyvezetői tisztségéből való visszahívására





Martfű Város Önkormányzata Képviselő-testületének 

Előkészítette:	Hegedűsné Blaskó Anikó aljegyző

Véleményező: 	Pénzügyi, Ügyrendi és Városfejlesztési Bizottság

Döntéshozatal:	egyszerű többség 

Tárgyalási mód:	nyilvános
Tisztelt Képviselő-testület!

Martfű Város Önkormányzatának Képviselő-testülete 2012. november 29-i ülésén döntött a Martfű Város Önkormányzata 100 %-os tulajdonában álló Martfűi Városfejlesztési és Ingatlankezelői Szolgáltató Önkormányzati Nonprofit Korlátolt Felelősségű Társaság alapításáról.
A KFT ügyvezetői feladatait az alapításkor egy fő, Gonda Lajos látta el.
A 2013. július 1-től bevezetett hulladékgazdálkodási szolgáltatás átszervezése miatt az önkormányzati KFT feladata lett a hulladékgazdálkodás, amelyhez abban a helyzetben, a hatályos rendelkezések figyelembe vételével a gazdasági társaságnál szakirányú végzettséggel rendelkező további egy fő vezető kijelölésére volt szükség, Gálné Kiscsatári Lídia Katalin személyében.

2015. június 1-jén Gonda Lajos ügyvezető írásbeli nyilatkozatában 2015. június 16-i hatállyal közös megegyezéssel kérte a munkaviszonyának megtartása mellett az ügyvezetői tisztségéből való visszahívását.
A kérelem az előterjesztés mellékletét képezi.

Mindezek alapján javasolom a Tisztelt Képviselő-testületnek, hogy kérelmével megegyezően 2015. június 16-i hatállyal, munkaviszonyának megtartása mellett hívja vissza Gonda Lajost az ügyvezetői tisztség ellátása alól.

Tisztelt Képviselő-testület!

Kérem, hogy szíveskedjenek az előterjesztésben foglaltakat megtárgyalni és az alábbi határozati javaslatot elfogadni:

../2015.(VI.8.) határozat
Gonda Lajosnak, a Martfűi Városfejlesztési és Ingatlankezelői Szolgáltató Önkormányzati Nonprofit KFT ügyvezetői tisztségéből való visszahívásáról

Martfű Város Önkormányzatának Képviselő-testülete megtárgyalta és elfogadja Gonda Lajosnak, a Martfűi Városfejlesztési és Ingatlankezelői Szolgáltató Önkormányzati Nonprofit KFT ügyvezetői tisztségéből való visszahívásáról szóló előterjesztést és az alábbi határozatot hozza:

Martfű Város Önkormányzatának Képviselő-testülete Gonda Lajost 2015. június 16-i hatállyal a munkaviszonya megtartása mellett a Martfűi Városfejlesztési és Ingatlankezelői Szolgáltató Önkormányzati Nonprofit KFT ügyvezetői tisztségéből visszahívja.

Erről értesül:
1./ Jász-Nagykun-Szolnok Megyei Kormányhivatal, Szolnok,
2./ Valamennyi Képviselő, Helyben,
3./ Gonda Lajos, Martfű, Galagonya u. 73.,
4./ Irattár.

Martfű, 2015. június 1.


Dr. Papp Antal
Készítette: Hegedűsné Blaskó Anikó
aljegyző

Látta: Szász Éva
jegyző

